[ε]πι ιερεως κτησιφωντος [πυθ]ων [κ]αλ[λ]ι[γειτο]νος [ε]ιπεν επειδη [ο]λυνπιχος ευνους ων διατελει [τηι πολει] ωρωπιων και των πολιτων τοις χρειαν εχουσιν εν παντι καιρωι το συμφερον πραττει δεδοχθαι τει βουλει και τωι δημωι ολυνπιχον ηγησιανακτος ροδιον προξενον ειναι της πολεως ωρωπιων αυτον και εγγονους και ειναι αυτοις γης και οικιας ενκτησιν και ισοτελειαν και ασφαλειαν και ασυλιαν και πολεμου και ειρηνης και κατα γην και κατα θαλατταν και ταλλα καθαπερ τοι[ς] αλλοις προξενοις και ευεργεταις.
Boiotia — Oropos (Skala) — Amphiareion — ca. 240-180 BC — IG VII 355
 ca. 240-180 BC 